**Pasvalio rajono savivaldybės taryba**

**projektas**

**reg. Nr. T-16**

**2.4. darbotvarkės klausimas**

**Sprendimas**

**DĖL PASVALIO RAJONO SAVIVALDYBĖS** **Metų mokytojo vardo suteikimo ir premijos skyrimo nuostatų PATVIRTINIMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Pasvalio rajono savivaldybės ugdymo kokybės skatinimo programos įgyvendinimo gaires, patvirtintas Pasvalio rajono savivaldybės tarybos 2022 m. kovo 30 d. sprendimu Nr. T1-59 „Dėl Pasvalio rajono savivaldybės ugdymo kokybės skatinimo programos įgyvendinimo gairių patvirtinimo“, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės Metų mokytojo vardo suteikimo ir premijos skyrimo nuostatus (pridedama).
2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt/).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

1. Teisėtvarkos ir visuomeninių organizacijų komitetas – **apsispręs taryboje.**
2. Socialinių reikalų, sveikatos ir aplinkos apsaugos komitetas – **svarstyti.**
3. Švietimo, kultūros ir sporto komitetas – **atidėti, nesvarstyti.**
4. Biudžeto, ekonomikos ir kaimo reikalų – **į darbotvarkę įtraukti, bet nesvarstyti.**

Parengė

Švietimo ir sporto skyriaus vyriausioji specialistė

Rima Šivickienė

2022-12-02

Suderinta DVS Nr. RTS-274

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS metų mokytojo vardo suteikimo ir premijos skyrimo NUOSTATŲ PATVIRTINIMO**

2023 m. sausio 16 d.

Pasvalys

1. **Sprendimo projekto rengimo pagrindas.**

Pasvalio rajono savivaldybės ugdymo kokybės skatinimo programos įgyvendinimo gairės, patvirtintos Pasvalio rajono savivaldybės tarybos 2022 m. kovo 30 d. sprendimu Nr. T1-59 „Dėl Pasvalio rajono savivaldybės ugdymo kokybės skatinimo programos įgyvendinimo gairių patvirtinimo“.

**2. Sprendimo projekto tikslai ir uždaviniai.**

Patvirtinti Pasvalio rajono savivaldybės Metų mokytojo vardo suteikimo ir premijos skyrimo nuostatus (toliau – Nuostatai).

**3. Kokios siūlomos naujos teisinio reguliavimo nuostatos ir kokių rezultatų laukiama.**

Nuostatai reglamentuoja kandidatų Pasvalio rajono savivaldybės Metų mokytojo (toliau – Metų mokytojas) vardui ir premijai gauti atrankos kriterijus ir Metų mokytojo vardo suteikimo ir premijos skyrimo tvarką.

Nuostatų tikslas – įvertinti Pasvalio rajono savivaldybės (toliau – Savivaldybės) bendrojo ugdymo mokyklų, ikimokyklinio ugdymo, neformaliojo švietimo įstaigų (toliau – Mokykla), kurių steigėjas yra Savivaldybės taryba, mokytojų profesinės veiklos pasiekimus ir skatinti juos kūrybinei iniciatyvai, atkreipti rajono bendruomenės dėmesį į iniciatyviausius bei aktyviausius mokytojus, kurių profesinė veikla pasižymi išskirtine kokybe.

 Nuostatuose numatyti terminai ir kriterijai nustatyti atsižvelgiant į Lietuvos Respublikos švietimo, mokslo ir sporto ministro 2020 m. sausio 31 d. įsakymu Nr. V-132 „Dėl Metų mokytojo premijos skyrimo nuostatų patvirtinimo“ reglamentuotą Savivaldybės mokyklų kandidatūrų teikimo ir svarstymo tvarką.

Rengiant Nuostatus, su jų projektu buvo supažindintos Savivaldybės švietimo įstaigos, Pasvalio rajono savivaldybės švietimo taryba, pasiūlymų negauta.

**4. Skaičiavimai, išlaidų sąmatos, finansavimo šaltiniai**.

Lėšos premijai kasmet numatomos Pasvalio rajono savivaldybės biudžete. Siūlomas premijos dydis – 2000 Eur.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Pasvalio rajono savivaldybės administracijos direktoriaus įsakymu sudaroma Metų mokytojo vardo suteikimo ir premijos skyrimo komisija, tvirtinamas jos darbo reglamentas.

**7. Sprendimo projekto antikorupcinis vertinimas.**

Antikorupcinis vertinimo pažyma 2023-01-16 Nr. RASI-58.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius: Švietimo ir sporto skyrius.

Asmuo, atsakingas už sprendimo vykdymo kontrolę: Švietimo ir sporto skyriaus vedėjas.

PRIDEDAMA:

1. Pasvalio rajono savivaldybės Metų mokytojo vardo suteikimo ir premijos skyrimo nuostatai, 6 lapai.
2. Pasvalio rajono savivaldybės tarybos 2022 m. kovo 30 d. sprendimas Nr. T1-59 „Dėl Pasvalio rajono savivaldybės ugdymo kokybės skatinimo programos įgyvendinimo gairių patvirtinimo“, 7 lapai.

Švietimo ir sporto skyriaus vyriausioji specialistė Rima Šivickienė

PATVIRTINTA

Pasvalio rajono savivaldybės tarybos

2023 m. d. sprendimu Nr. T1-

**PASVALIO RAJONO SAVIVALDYBĖS**

**METŲ MOKYTOJO VARDO SUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Pasvalio rajono savivaldybės Metų mokytojo vardo suteikimo ir premijos skyrimo nuostatai (toliau – Nuostatai) reglamentuoja kandidatų Pasvalio rajono savivaldybės Metų mokytojo (toliau – Metų mokytojas) vardui gauti atrankos kriterijus ir Metų mokytojo vardo ir premijos skyrimo tvarką.

2. Metų mokytojo vardo suteikimo ir premijos skyrimo tikslas – įvertinti Pasvalio rajono savivaldybės (toliau – Savivaldybės) bendrojo ugdymo mokyklų, ikimokyklinio ugdymo, neformaliojo švietimo įstaigų (toliau – Mokykla), kurių steigėjas yra Savivaldybės taryba, mokytojų profesinės veiklos pasiekimus ir skatinti juos kūrybinei iniciatyvai, atkreipti rajono bendruomenės dėmesį į iniciatyviausius bei aktyviausius mokytojus, kurių profesinė veikla pasižymi išskirtine kokybe.

3. Metų mokytojo vardas suteikiamas ir premija skiriama mokytojams už reikšmingiausius pastarųjų penkerių metų nuopelnus profesinėje veikloje, mokinių pasiekimus ir pažangą, darbus švietimo srityje, visuomenės demokratinės kultūros, bendražmogiškųjų ir pilietinių vertybių ugdymą.

4. Kasmet Metų mokytojo vardas gali būti suteikiamas ir premija skiriama vienam mokytojui, dirbančiam pagal formaliojo ir / arba neformaliojo (išskyrus neformaliojo suaugusiųjų) švietimo programas, arba pagalbos mokiniui specialistui (toliau – mokytojas).

5. Premijos dydis – 2 000 Eur.

6. Premija Savivaldybės administracijos direktoriaus įsakymu skiriama iš Savivaldybės tarybos patvirtintos Ugdymo kokybės skatinimo programos lėšų. Lėšos premijoms kasmet numatomos Savivaldybės biudžete.

**II SKYRIUS**

**KANDIDATŲ METŲ MOKYTOJO VARDUI IR PREMIJAI GAUTI ATRANKOS KRITERIJAI**

7. Kandidatas turi atitikti bent tris iš šių kriterijų:

7.1. pilietiškumo, tautinio sąmoningumo, bendražmogiškųjų vertybių diegimas, nuostatų pozityvumas kuriant atvirą, įtraukią mokyklą, užtikrinant mokiniams lygias galimybes ir socialiai teisingas ugdymosi / mokymosi sąlygas;

7.2. meistriškumas ugdomojoje veikloje: motyvuojanti mokytojo ir mokinio sąveika, mokinių pasiekimai ir pažanga (pvz., kompetencijų ugdymo, kiekvieno mokinio pažangos, įtraukiojo ugdymo, mokymosi sunkumų turinčių ir / ar talentingų mokinių ir kiti sėkmingo ugdymo rezultatai);

7.3. vertingi, inovatyvūs mokytojo metodiniai darbai (pvz., mokytojo sukurtos ir administruojamos interneto svetainės; ugdymo programos; mokymo priemonės, užduočių aplankai, ugdomųjų veiklų / pamokų įvairiose edukacinėse aplinkose aprašai; inovatyvios ugdomosios aplinkos; individualios mokinio pažangos, formuojamojo vertinimo instrumentai; nacionaliniai ir tarptautiniai projektai; autentiškos patirties sklaida už mokyklos ribų ir kt.);

7.4. aktyvi, veiksminga ir kūrybiška veikla mokyklos bendruomenėje (pvz., bendradarbiavimo su mokyklos darbuotojais, tėvais (globėjais, rūpintojais) (toliau – tėvai) mokinių ugdymo klausimais, veiklos darbo grupėse ar komisijose, mokyklos renginių ar tikslinių edukacinių veiklų organizavimo, mokyklos projektų integraliam ir įtraukiajam ugdymui rengimo ir jų įgyvendinimo, dalykinių ir metodinių inovacijų diegimo, švietimo pagalbos mokiniams ir jų tėvams rezultatai);

7.5. reikšmingas dalyvavimas formuojant ir įgyvendinant švietimo strategijas (pvz., savivaldybės, regiono, šalies dokumentai, projektai, programos ir kt.);

7.6. aktyvus dalyvavimas savivaldybės, šalies pedagoginėje, visuomeninėje, kultūrinėje, tyrimų, eksperimentinėje ar kitoje veikloje (pvz., draugijos, asociacijos, ekspertų komisijos, konferencijos, konsultacijos, savanorystė, straipsniai leidiniuose ir periodinėje spaudoje ir kt.).

**III SKYRIUS**

**METŲ MOKYTOJO VARDO SUTEIKIMO IR PREMIJOS SKYRIMO TVARKA**

8. Kandidatus Metų mokytojo vardui ir premijai gauti siūlo Savivaldybės Mokyklos, šių Mokyklų mokytojai, kiti pedagoginiai darbuotojai, mokiniai, tėvai ir jiems atstovaujančios organizacijos, vietos bendruomenė, socialiniai partneriai.

9. Kandidatūros raštu teikiamos Mokyklos, kurioje mokytojas dirba, Mokyklos tarybai.

10. Mokyklos tarybai pritarus teikiamam kandidatui, Mokyklos vadovas rengia nustatytos formos rekomendaciją (pagal Nuostatų 1 priede pateiktą formą), kurią teikia Savivaldybės administracijai iki kiekvienų metų kovo 30 d. Kartu su teikimu būtina pateikti kandidato sutikimą dėl asmens duomenų tvarkymo (pagal Nuostatų 2 priede pateiktą formą).

11. Kandidatūras svarsto Savivaldybės administracijos direktoriaus įsakymu sudaryta Metų mokytojo vardo suteikimo ir premijos skyrimo komisija (toliau – Komisija).

12. Komisija sudaroma 4 metų laikotarpiui iš 5 narių: Savivaldybės tarybos Švietimo, kultūros ir sporto komiteto deleguoto nario, Lietuvos mokyklų vadovų asociacijos Pasvalio rajono skyriaus deleguoto atstovo, Savivaldybės Švietimo pagalbos tarnybos ir Savivaldybės administracijos darbuotojų. Komisijos darbas organizuojamas pagal Savivaldybės administracijos direktoriaus patvirtintą Komisijos darbo reglamentą.

13. Komisija svarsto bei vertina pateiktas kandidatūras, atitinkančias ne mažiau kaip 3 atrankos kriterijus, pagal Komisijos darbo reglamente nustatytą kriterijų vertinimą tvarką ir iki kiekvienų metų balandžio 15 d.:

13.1. geriausiai įvertintą kandidatūrą teikia Administracijos direktoriui Metų mokytojo vardui suteikti ir premijai skirti;

13.2. atrenka ne daugiau kaip 5 (penkias) geriausiai įvertintas kandidatūras, kurias siūlo pateikti Lietuvos Respublikos švietimo, mokslo ir sporto ministerijos įsteigtai Metų mokytojo premijai gauti (Lietuvos Respublikos švietimo, mokslo ir sporto ministro 2020 m. sausio 31 d. įsakymas Nr. V-132 „Dėl Metų mokytojo premijos skyrimo nuostatų patvirtinimo“).

14. Komisija užtikrina, kad jos vykdomas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymo nuostatas.

15. Sprendimą dėl Metų mokytojo vardo suteikimo ir premijos skyrimo priima Savivaldybės administracijos direktorius, atsižvelgdamas į Komisijos teikimą.

16. Metų mokytojo vardas suteikiamas bei premija skiriama Savivaldybės administracijos direktoriaus įsakymu ir įteikiama iki arba Tarptautinės mokytojų dienos minėjimo metu.

17. Metų mokytojo vardas ir premija tam pačiam mokytojui gali būti suteikta, tačiau ne anksčiau kaip po penkerių metų po Metų mokytojo vardo ir premijos suteikimo dienos.

18. Informacija apie kvietimą teikti kandidatūras ir mokytojus, kuriems suteiktas Metų mokytojo vardas, skelbiama Savivaldybės interneto svetainėje www.pasvalys.lt.

**IV SKYRIUS**

**BAIGIAMOSIOS NUOSTATOS**

19. Rekomendacijų teikėjai atsako už teisingą informacijos pateikimą.

20. Premijai skirtų lėšų naudojimą kontroliuoja Administracijos Centralizuotas vidaus audito bei Švietimo ir sporto skyriai.

21. Nuostatai gali būti keičiami ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės

metų mokytojo vardo suteikimo ir premijos skyrimo nuostatų

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Mokyklos / įstaigos pavadinimas)*

**REKOMENDACIJA METŲ MOKYTOJO VARDUI IR PREMIJAI GAUTI**

20\_\_\_ -\_\_\_ - \_\_\_

*(data)*

1. Mokytojo vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Mokykla, kurioje mokytojas dirba, pareigos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Elektroninio pašto adresas, telefono numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Gimimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Veikla, atitinkanti atrankos kriterijus:

|  |  |  |
| --- | --- | --- |
| Eil. Nr. | Kriterijus ir veikla | Nuorodos |
| 1. | Pilietiškumo, tautinio sąmoningumo, bendražmogiškųjų vertybių diegimas, nuostatų pozityvumas kuriant atvirą, įtraukią mokyklą, užtikrinant mokiniams lygias galimybes ir socialiai teisingas ugdymosi / mokymosi sąlygas. |  |
| *Veiklos apibūdinimas* |
| 2. | Meistriškumas ugdomojoje veikloje: motyvuojanti mokytojo ir mokinio sąveika, mokinių pasiekimai ir pažanga (pvz., kompetencijų ugdymo, kiekvieno mokinio pažangos, įtraukiojo ugdymo, mokymosi sunkumų turinčių ir / ar talentingų mokinių ugdymo ir kiti sėkmingo ugdymo rezultatai). |  |
| *Veiklos apibūdinimas* |
| 3. | Vertingi, inovatyvūs mokytojo metodiniai darbai (pvz., mokytojo sukurtos ir administruojamos interneto svetainės; ugdymo programos; mokymo priemonės, užduočių aplankai, ugdomųjų veiklų / pamokų įvairiose edukacinėse aplinkose aprašai; inovatyvios ugdomosios aplinkos; individualios mokinio pažangos, formuojamojo vertinimo instrumentai; nacionaliniai ir tarptautiniai projektai; autentiškos patirties sklaida už mokyklos ribų ir kt.). |  |
| *Veiklos apibūdinimas* |
| 4. | Aktyvi, veiksminga ir kūrybiška veikla mokyklos bendruomenėje (pvz., bendradarbiavimo su mokyklos darbuotojais, tėvais (globėjais, rūpintojais) (toliau – tėvai) mokinių ugdymo klausimais, veiklos darbo grupėse ar komisijose, mokyklos renginių ar tikslinių edukacinių veiklų organizavimo, mokyklos projektų integraliam ir įtraukiajam ugdymui rengimo ir jų įgyvendinimo, dalykinių ir metodinių inovacijų diegimo, švietimo pagalbos mokiniams ir jų tėvams rezultatai). |  |
| *Veiklos apibūdinimas* |
| 5. | Reikšmingas dalyvavimas formuojant ir įgyvendinant švietimo strategijas (pvz., savivaldybės, regiono, šalies dokumentai, projektai, programos ir kt.). |  |
| *Veiklos apibūdinimas* |
| 6. | Aktyvus dalyvavimas savivaldybės, šalies pedagoginėje, visuomeninėje, kultūrinėje, tyrimų, eksperimentinėje ar kitoje veikloje (pvz., draugijos, asociacijos, ekspertų komisijos, konferencijos, konsultacijos, savanorystė, straipsniai leidiniuose ir periodinėje spaudoje ir kt.). |  |
| *Veiklos apibūdinimas* |

PASTABA. *Rekomendacijos apimtis – ne daugiau kaip 4 A4 formato lapai. Rekomendacijoje aprašoma veikla pagal kriterijus, pateikiamos nuorodos į viešai prieinamą informaciją internete.*

Kandidatą pasiūlė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos tarybos pritarimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Mokyklos tarybos posėdžio data, Nr.)*

Mokyklos vadovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(pareigos, parašas, vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės

metų mokytojo vardo suteikimo ir premijos skyrimo nuostatų

2 priedas

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas, pavardė, asmens tapatybę patvirtinančio dokumento numeris)

**sutinku,** kad Duomenų valdytojas – Pasvalio rajono savivaldybės administracijos Švietimo ir sporto skyrius (toliau – Skyrius), tvarkytų mano asmens duomenis **(pažymi duomenų subjektas)**:

**□** vardą, pavardę, pareigas, darbovietę – svarstyti mano galimybę gauti Metų mokytojo premiją ir administruoti jos skyrimo procedūrą;

**□** telefono numerį, elektroninio pašto adresą – siųsti man pranešimus telefonu ir / ar elektroniniu paštu, siekiant prireikus suteikti ir (ar) gauti papildomos informacijos;

**□** gimimo datą – identifikuoti mane;

**□** vardą, pavardę, pareigas, darbovietę – paviešinti informaciją apie Metų mokytojo premijos skyrimą man.

Mano asmens duomenys bus tvarkomi ir saugomi laikantis Lietuvos vyriausiojo archyvaro priimtų teisės aktų, reglamentuojančių dokumentų valdymą, reikalavimų nuo mano sutikimo gavimo momento.

**Suprantu**, kad turiu teisę atsisakyti nuo tokio duomenų tvarkymo, tokiu atveju suprantu, kad prarandu galimybę pretenduoti į Metų mokytojo premiją.

Pažymi duomenų subjektas: **□ sutinku □ nesutinku**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas)

**Esu informuotas (-a)**, kad galiu bet kuriuo metu atšaukti duotą sutikimą.

**Taip pat esu informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

***Asmens duomenys*** – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_